এর পাশাপাশি ঐতিহাসিকভাবে গুরুত্বপূর্ণ এই স্থানটিকে আরও তাৎপর্যপূর্ণ করে তোলার লক্ষ্যে মুক্তিযুদ্ধের বিভিন্ন সেক্টরকে উক্ত কমপ্লেক্সে একটি মানচিত্রের মাধ্যমে দেখানো হয়েছে। তাছাড়া এই কমপ্লেক্স মুক্তিযুদ্ধের ঘটনাবলীর স্মারক ম্যূরাল স্থাপন করা হয়েছে, যা এই কমপ্লেক্সের গুরুত্ব বৃদ্ধিতে বেশ কার্যকরী ভূমিকা পালন করেছে। সার্বিকভাবে মুজিবনগর স্মৃতিসৌধ, মুক্তিযুদ্ধ স্মৃতি কমপ্লেক্স, ঐতিহাসিক আম্রকানন, ঐতিহাসিক ছয় দফার রূপক উপস্থাপনকারী ছয় ধাপের গোলাপ বাগান বাংলাদেশের মুক্তিযুদ্ধের এক জীবন্ত প্রদর্শন হিসাবে বিবেচিত হবার দাবী রাখে।